Kulmuvere

Kulmuvere oli küla Maarja-Magdaleena kihelkonnas Kudina mõisa maadel.

Küla esmamainiti 1443 kujul dorf to Kůlmever. 1514 nimetati talu Kulmefer, 1582 paika Kormower, 1638 karjamõisa Kurmofer ja 1684 küla Kulmofer By.  1977 liideti Kulmuvere Uhmarduga.

Lauri Kettunen pakkus nime algusosa seletuseks eesti sõna "kulm" või soome sõna kulma 'nurk'. Valdek Pallil ei õnnestunud samuti muid lähtesõnu leida ja ta pidas mõlemat võimalikuks. Murdes võib "kulm" tähendada koorma nurka või tippu või leivanuki otsa ja Pall oletas, et mäetippugi võib olla kutsutud kulmuks. Niisugune seletus sobib vooremaastiku külanimele hästi.

Viited 

Jõgeva maakonna endised külad
Maarja-Magdaleena kihelkond